text: DuPont i Grindsted
  14 maj 2012 kl. 14.20
  Danisco i Grindsted skiftede mandag navn til DuPont, og det blev fejret med lagkage.
  Navneskiftet i Grindsted sker næsten præcis et år efter, at den amerikanske koncern DuPont købte Danisco.
  I dag indgår fabrikken i den del af forretningen, der hedder DuPont Nutrion & Health.
  DuPont driver virksomhed i ca. 90 lande og havde i 2011 en omsætning på mere end 38 milliarder dollars.
  Fabrikken i Grindsted producerer ingredienser ? blandt andet emulgatorer og stabilisatorer ? til fødevarevirksomheder globalt og er verdens største emulgatorfabrik. Emulgatorer kan få fedtstof og vand til at hænge sammen.
  Produkterne fra Grindsted skal stadig markedsføres under Danisco-navnet.
  Fabrikken blev i 1924 grundlagt under navnet Grindstedværket.
  